
REPUBLIKA HRVATSKA 
VARAŽDINSKA ŽUPANIJA
OPĆINA PETRIJANEC
Povjerenstvo za procjenu šteta 
od elementarnih nepogoda
KLASA: 920-05/26-01/2
URBROJ: 2186-6-26-4
Petrijanec, 17. rujna 2026.

JAVNI POZIV
ZA PRIJAVU ŠTETE NASTALE USLIJED PRIRODNE NEPOGODE SUŠE
NA PODRUČJU OPĆINE PETRIJANEC

Članak 1.
U skladu sa Zakonom o ublažavanju i uklanjanju posljedica šteta od prirodnih nepogoda (dalje u tekstu: Zakon, „Narodne novine“ broj 16/19) pozivaju se oštećenici s područja općine Petrijanec na čijim poljoprivrednim površinama je nastala šteta od prirodne nepogode – suše, da podnesu prijavu štete Općini Petrijanec.
Župan Varaždinske županije donio je 16. rujna 2026. godine,  Odluku o proglašenju prirodne nepogode za područje Općine Petrijanec.

Članak 2.
Štete se prijavljuju na zakonom propisanom Obrascu PN koji mora biti popunjen u cijelosti i ovjeren potpisom.

Uz Obrazac PN, potrebno je dostaviti sljedeću dokumentaciju:
· Izjava o suglasnosti za obradu osobnih podataka 
· LISTA A – Zahtjev za potporu za 2026. godinu,
· LISTA B – Prijave površina za 2026. godinu,
· Izjava da usjevi nisu osigurani 

U prijavi je potrebno navesti sljedeće:
· broj ARKOD čestice,
· površinu (u hektarima),
· postotak oštećenja.

Članak 3.
Rok za prijavu je 8 (osam) dana od dana objave ove obavijesti odnosno do 24. rujna 2026. godine, zaključno do 13:00 sati.
Potpune i čitko ispunjene te ovjerene prijave na propisanom obrascu PN mogu se dostaviti osobnom dostavom u Jedinstveni upravni odjel Općine Petrijanec, Trg Svetog Petra 9, Petrijanec radnim danom od 8:00 do 14:00 sati.





Članak 4.
Upiti u vezi prijava štete primaju se radnim danom od 8 do 13 sati na telefon: 042/714-220 ili putem e-maila: pisarnica@petrijanec.hr. 

	Nakon isteka roka za dostavu prijava šteta, Općinsko povjerenstvo za procjenu šteta od prirodnih nepogoda utvrdit će prvu procjenu šteta te izvršiti upis prve procjene u registar šteta. Na temelju svih prikupljenih podataka pristupit će se utvrđivanju konačne procjene šteta koja će se prijaviti županijskom povjerenstvu za procjenu šteta od prirodnih nepogoda.  

